Diari Oficial de la Generalitat Valenciana


Sumari del DOGV 3982, del 19-04-2001 (2001/3639)

ACORD de la Comissió Territorial d'Urbanisme d'Alacant relativa a l'aprovació definitiva del catàleg de béns i espais protegits del municipi de Sant Joan d'Alacant.
--------------------------------------------------------------------------------------------------------------------------------------------------------------------

### Dades del document

Número de DOGV
:   3982

Data del DOGV
:   19-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/3639


Data del document
:   18-12-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Sant Joan d'Alacant
    * reserva natural
    * pla d'urbanisme

ACORD de la Comissió Territorial d'Urbanisme d'Alacant relativa a l'aprovació definitiva del catàleg de béns i espais protegits del municipi de Sant Joan d'Alacant. [2001/F3639]
  
La Comissió Territorial d'Urbanisme, en sessió del dia 14 de març de 2000, va adoptar el següent acord:
  
«Vist l'expedient de referència i segons els antecedents i les consideracions següents:
  
Antecedents de fet
  
Primer. L'ajuntament, en la sessió plenària del dia 3 de juny de 1999, va acordar la seua aprovació provisional, després de complir els tràmits d'exposició pública, mitjançant anuncis apareguts en el Diari Oficial de la Generalitat Valenciana, de 16 d'abril de 1999, i en un dels diaris de major difusió provincial el 22 de març de 1999, i s'han presentat tres al·legacions, dues de les quals van ser desestimades.
  
Segon. La documentació està integrada per memòria, plans d'ubicació i delimitació de conjunts protegits, catàleg i estudi complementari.
  
Tercer. El present expedient té per objecte fer el cens del patrimoni cultural arquitectònic del municipi en interés de la seua conservació, i regular les intervencions en els edificis i els conjunts catalogats, en compliment del pla general d'ordenació urbana vigent i de la Llei 4/1998, del Patrimoni Cultural Valencià.
  
Per a això es realitza un estudi preliminar atenent l'interés històric dels béns i es confeccionen unes fitxes que consisteixen en un pla de situació, fotografia i un estudi extens sobre la seua època de construcció, components morfològics de la construcció, elements ornamentals, jardins, etc. L'estudi es completa amb citacions bibliogràfiques, una valoració del conjunt on es ressalten els seus elements singulars i les recomanacions sobre la seua restauració.
  
En concret inclou 62 edificis, 55 dels quals passen al catàleg, i dos conjunts urbans: el nucli de Sant Joan poble i el nucli de Benimagrell. També s'inclouen en el catàleg 20 béns amb l'epígraf jardins i arbratge.
  
D'acord amb el que disposa l'article 92 del Reglament de Planejament de la Comunitat Valenciana, s'estableixen tres nivells de protecció: integral, parcial i ambiental.
  
Els criteris generals d'intervenció i la definició de les obres admissibles en aquests es concreta en les normes urbanístiques.
  
Quart. Consta en l'expedient l'informe favorable de la Direcció General de Patrimoni Arquitectònic de la Conselleria de Cultura, Educació i Ciència de data 24 de maig de 1999.
  
Consideracions tecnicojurídiques
  
Primera. La tramitació efectuada fins a la data per l'ajuntament es considera, en línies generals, correcta, de conformitat amb el que disposen els articles 38 i 55 de la Llei Reguladora de l'Activitat Urbanística (LRAU) i 168 del Reglament de Planejament de la Comunitat Valenciana (RPCV).
  
Segona. La documentació presentada es considera completa, de conformitat amb el que disposen els articles 27 i concordants de la LRAU i 98 del RPCV.
  
Tercera. D'acord amb l'anteriorment exposat, les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal com s'arreplega en l'article 40 de la LRAU.
  
En aquest sentit el present expedient conté les determinacions legals exigibles, tenint en compte la seua comesa, ja que, en compliment del que estableix l'article 12.f) de la LRAU, s'identifica i es determina el règim de preservació dels elements inclosos, en concordança amb la respectiva protecció que mereixen. No obstant això, s'ha observat un error en la delimitació del sòl urbà protegit del nucli històric que s'ha de corregir.
  
Quarta. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens de resolució sobre l'aprovació definitiva de catàlegs de béns i espais protegits de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a) del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Consell.
  
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme acorda:
  
1. Aprovar definitivament el catàleg de béns i espais protegits del municipi de Sant Joan d'Alacant, i se supedita la seua publicació i, en conseqüència, la seua eficàcia al fet que es corregisca l'error detectat en la delimitació del sòl urbà protegit del nucli històric.
  
Així mateix, de conformitat amb el que disposen els articles 41 de la LRAU, 165.1 c) del Reglament de Planejament de la Comunitat Valenciana i 8.b) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, es delega en el director general d'Urbanisme i Ordenació Territorial la facultat de comprovar que el mencionat acord es completa de forma correcta i, verificat això, ordenar la publicació de l'aprovació definitiva.
  
Amb data 24 de novembre de 2000, el president de la Comissió Territorial d'Urbanisme va resoldre:
  
Vist l'acord adoptat per la Comissió Territorial d'Urbanisme en sessió de 14 de març de 2000, pel qual es va aprovar definitivament l'expedient de referència, i que la seua publicació se supedita al compliment de certes condicions, així com la documentació presentada per l'ajuntament amb data 31 d'agost de 2000, que completa en tots els seus aspectes el referit acord de la comissió resolc:
  
Ordenar la immediata publicació del referit acord d'aprovació definitiva en el Diari Oficial de la Generalitat Valenciana, a l'efecte de la seua entrada en vigor, de conformitat amb el que disposa l'article 59, apartats 2 i 4 de la Llei 6/1994 de 15 de novembre, de la Generalitat Valenciana Reguladora de l'Activitat Urbanística. La publicació de l'aprovació definitiva excusa la seua notificació individualitzada.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports, en el termini d'un mes, segons disposen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, i l'article 14.2 del Reglament dels Òrgans Urbanístics de la Generalitat Valenciana.»